范國威

范國威，係香港泛民主派政治人物，人稱「咖喱飯」，鄉下廣東惠州。佢童年喺石蔭邨住，係第五、六屆香港立法會嘅新界東選區議員，亦係新民主同盟前任召集人。

政治生涯
1999年，范國威代表民主黨參選第1屆香港區議會選舉嘅西貢運亨選區，以924票當選，之後嗰五屆，佢亦喺同一選區成功冧莊。

2018年3月，佢喺第6屆香港立法會補選嘅新界東選區補選中擊敗鄧家彪等人，成功敗部復活。

2019年9月，高等法院話劉穎匡選舉呈請贏咗，同埋話范國威當選無效，無咗立法會議席，范國威去上訴。2019年12月17號，高院唔批范國威上訴，換言之佢無咗立法會議席。

2021年3月16號，范國威辭任西貢區議員，佢解釋話因為泛民主派35+初選案被扣留喺荔枝角收押所，唔可以履行佢嘅議會職務，所以要辭職。

2021年5月，范國威宣布退出新民主同盟，同埋退出香港政壇。

前西貢區議員
前香港立法會議員
國威
新民主同盟成員
前香港民主黨員